text: Sidste chance: Slip af med juletræet, og støt Børnecancerfonden
  26 december 2017 kl. 18.00
  Det er blevet vist, spist, og nu skal det bæres ud. Team Rynkeby Trekanten afhenter brugte juletræer og giver pengene til Børnecancefonden. 
  Ved du ikke, hvad du skal gøre af dit juletræ, nu hvor højtiden går på hæld?
  Vil du støtte Børnecancerfonden?
  Er dit postnummer enten 6000 Kolding, 6051 Almind, 6052 Viuf, 7000 Fredericia, 7100 Vejle, 7120 Bredballe, 8700 Horsens eller 5500 Middelfart? 
  Så har Team Rynkby Trekanten et bud på, hvad du skal gøre, men det er ved at være sidste chance.
  På fredag, den 29. december, samler de nemlig brugte juletræer ind fra morgenstunden.
  Det foregår ved, at du donerer 60 kroner på MobilePay og skriver navn, komplet adresse og by, når pengene skal overføres. Pengene går ubeskåret til Børnecancerfonden.
  I dag, tirsdag den 26. december, er sidste dag, hvor der er mulighed for at bestille afhentning og støtte det gode formål.
  Nummeret, der skal overføres på, er 52 27 27 12, som det fremgår af opslaget.
  
  